Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Zviedrijas pieteikums EGF/2011/015 SE/AstraZeneca) /* COM/2012/0396 final - 2012/ () */





PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā paredzēta Eiropas Globalizācijas pielāgošanas fonda (EGF) izmantošana, ņemot vērā elastības mehānismu, ar nosacījumu, ka maksimālais ikgadējais apjoms finanšu shēmas attiecīgās kategorijās nedrīkst pārsniegt EUR 500 miljonus. Ieguldījumiem no EGF piemērojamie noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanas fonda izveidi[2]. Zviedrija 2011. gada 23. decembrī iesniedza pieteikumu EGF/2011/015 SE/ AstraZeneca, lai pēc darbinieku atlaišanas Zviedrijas uzņēmumā AstraZeneca saņemtu finansiālu ieguldījumu no EGF. Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu ir secinājusi, ka šai regulā noteiktie finansiālā ieguldījuma saņemšanas nosacījumi ir izpildīti. PIETEIKUMA KOPSAVILKUMS UN ANALĪZE Pamatdati || EGF reģistrācijas nr. || EGF/2011/015 Dalībvalsts || Zviedrija 2. pants || a) Galvenais uzņēmums || AstraZeneca Piegādes un pakārtotās ražošanas uzņēmumi || nav Pārskata periods || 15.06.2011. – 15.10.2011. Datums, kad sāk sniegt individualizētos pakalpojumus || 26.10.2010. Pieteikuma iesniegšanas datums || 23.12.2011. Atlaisto darbinieku skaits pārskata periodā || 543 Atlaisto darbinieku skaits pirms un pēc pārskata perioda || 444 Kopējais darbinieku atlaišanas gadījumu skaits || 987 Atlaisto darbinieku skaits, kuri varētu piedalīties pasākumos || 700 Izdevumi par individualizētajiem pakalpojumiem (EUR) || 6 396 600 Izdevumi par EGF īstenošanu[3] (EUR) || 258 560 Izdevumi par EGF īstenošanu (%) || 3,9 Kopējais budžets (EUR) || 6 655 160 EGF ieguldījums (65 %) (EUR) || 4 325 854 1. Pieteikums tika iesniegts Komisijai 2011. gada 23. decembrī, un līdz 2012. gada 16. aprīlim tika iesniegta papildu informācija. 2. Pieteikums atbilst Regulas (EK) Nr. 1927/2006 2. panta a) punktā noteiktajiem nosacījumiem par EGF izmantošanu, un tas tika iesniegts šīs regulas 5. pantā minētajā 10 nedēļu termiņā. Saikne starp atlaišanas gadījumiem un nozīmīgām strukturālām pārmaiņām pasaules tirdzniecības modeļos globalizācijas vai pasaules finanšu un ekonomikas krīzes ietekmē 3. Lai noteiktu saikni starp atlaišanas gadījumiem un nozīmīgām strukturālām pārmaiņām pasaules tirdzniecības modeļos globalizācijas ietekmē, Zviedrija apgalvo, ka farmācijas nozarē ir jūtama aizvien lielāka globalizācijas ietekme. Farmācijas nozarē pašlaik norit būtiskas pārmaiņas, lai saglabātu tās konkurētspēju spraigā vidē. Daudzi uzņēmumi ir pārejas procesā; lai saglabātu izaugsmes centrus, tiek apsvērtas tādas iespējas kā reorganizācija, konsolidācija, uzņēmumu apvienošana un pārņemšana. Nozare arvien vairāk meklē sinerģiju, lai neļautu celties augošajām pētniecības un izstrādes (PunI) izmaksām. 4. Globālās investīcijas un biotehnoloģiskā pētniecība strauji attīstās, un parādās jauni konkurenti Ķīnā, Brazīlijā un Indijā. PunI finansējuma attīstība pa reģioniem atšķiras – ASV prognozē izaugsmi, Eiropā apsver fiskālās taupības pasākumus, kas var ierobežot investīcijas uz vairākiem gadiem, un lielākā daļa Āzijas valstu saglabā apņēmību finansēt PunI arī turpmāk (kopējo globālo PunI izmaksu daļa 2009.–2011. g.: ASV (34,71 %-34,0 %), Āzija (33,6 %-35,3 %) un Eiropa (24,1 %-23,2 %)). Recesijas laikā Āzijas PunI kopienas palielināja savas PunI investīcijas un cēla savu prestižu. Globālajā pētniecības kopienā vislielākās raizes ir tieši par ES PunI stāvokli. Cenšanās atgūties no recesijas un piespiedu budžeta samazinājumi savukārt var ietekmēt valdības atbalstu PunI aktivitātēm[4]. Atsaucoties uz izaugsmes konsultāciju uzņēmuma Frost & Sullivan 2010. gada ziņojumu[5], aptuveni 70 % no aptaujāto farmācijas uzņēmumu varētu izmantot ražošanas ārpakalpojumus no Āzijas. Šajos tirgos arī ir prasība, lai zāļu izmēģinājumos piedalītos vietējie iedzīvotāji, tādējādi aizvien pieaug PunI klātbūtne Āzijas tirgos. 5. Turklāt farmācijas nozares problēma ir pieaugošā ģenerisko zāļu klātbūtne, jo lielākajiem firmas ražojumiem beidzas patenta termiņš. Ģenerisko zāļu nozarē pēdējā laikā notikusi vērienīga restrukturizācija. Uzņēmumu apvienošanas un pārņemšanas rezultātā augoša daļa no globālā ģenerisko zāļu tirgus ir koncentrējusies nozares galveno spēlētāju rokās. Parasti ģeneriskās zāles tiek ražotas Āzijas valstīs ar zemu atalgojumu, un pēc patenta darbības beigām tās maksā aptuveni 10 % no sākotnējās cenas. Tas ietekmē daudzus uzņēmumus, kuriem jāsamazina budžeta līdzekļi. Lielie Eiropas ražotāji koncentrējas uz dārgu klīnisko pētījumu veikšanu, kā arī uz tirgzinības un apstiprināšanas procesu. Pētniecība tiek atstāta novārtā. 6. Daudzas valstis ārpus Eiropas izstrādā stratēģijas biozinātnei un rūpniecībai farmācijas, biotehnoloģijas un medicīnas tehnoloģijas jomā. Eiropas uzņēmumiem ir jāspēj pielāgot sava ražošana šai situācijai. Uzņēmums AstraZeneca (kuram Zviedrijā bija trīs PunI centri) sekoja valdošajai tendencei un 2010. gadā pieņēma jaunu PunI stratēģiju. Tajā bija paredzēta nepieciešamība koncentrēties uz skaitliski mazāk slimību jomām, ražotņu slēgšanu (tostarp Lundā un Ūmeo), kā arī būtiski plašāku ārējo resursu pielietojumu, ko panāk, izmantojot ārpakalpojumus. Sekojot globālajām tendencēm, AstraZeneca arī palielināja PunI investrīcijas Ķīnā un Krievijā (AZ China ir lielākais multinacionālais farmācijas uzņēmums Ķīnas recepšu zāļu tirgū; 2011. gadā AZ arī paziņoja par Predictive Science Centre atklāšanu Sanktpēterburgā). Atlaišanas gadījumu skaita noteikšana un atbilstība 2. panta a) punkta kritērijiem 7. Zviedrija šo pieteikumu iesniedza saskaņā ar intervences kritērijiem 2. panta a) punktā Regulā (EK) Nr. 1927/2006, kurā ir nosacījums par vismaz 500 atlaišanas gadījumiem četru mēnešu laikā uzņēmumā dalībvalstī, ieskaitot atlaistos darbiniekus tā piegādes uzņēmumos un pakārtotās ražošanas uzņēmumos. 8. Pieteikumā minēti 543 atlaišanas gadījumi uzņēmumā AstraZeneca četru mēnešu pārskata periodā no 2011. gada 15. jūnija līdz 2011. gada 15. oktobrim. Papildu 444 darbinieki (kopā 987) tika atlaisti pirms vai pēc pārskata perioda, kas saistīti ar to pašu kolektīvās atlaišanas procedūru. Visi minētie darbinieku atlaišanas gadījumi aprēķināti saskaņā ar Regulas (EK) Nr. 1927/2006 2. panta otrās daļas otro ievilkumu. Paskaidrojums par minēto atlaišanas gadījumu neparedzamību 9. Zviedrijas iestādes apgalvo, ka, ņemot vērā Zviedrijas stabilo vietu medicīnas pētniecības jomā, kolektīva atlaišana uzņēmumā AstraZeneca nebija paredzama. Lai gan tika paredzēts, ka farmācijas nozares stāvoklis pasliktināsies pieaugošas ģenerisko zāļu dominances dēļ, ietekme uz AstraZeneca bija spēcīgāka, nekā gaidīts. Pateicoties AstraZeneca ilgajai un veiksmīgajai darbībai, tas tika uzskatīts par stabilu uzņēmumu, kas dominēja Zviedrijas zinātnes nozarē, nodarbinot vienu ceturtdaļu no visiem dabas zinātņu nozarē strādājošajiem. Turklāt Zviedrijas valdība jau ilgu laiku popularizēja starpdisciplinārā pētniecības centra atrašanos Lundā — Eiropas Atomskaldīšanas centrs (ESS) — un bija gaidāms, ka uzņēmums AstraZeneca veltīs Lundas pētniecības centram papildu resursus. Ņemot vērā lielo medicīnisko pieprasījumu elpošanas ceļu/ iekaisumu jomā, PunI centra slēgšana minētās terapijas kategorijā Lundā bija pārsteigums. Uzņēmumu, kuros atlaida darbiniekus, un darbinieku, kuriem paredzēta palīdzība, noteikšana 10. Pieteikums attiecas uz 987 atlaišanas gadījumiem, no kuriem 543 notika pārskata periodā un 444 – pirms un pēc pārskata perioda; saskaņā ar Regulas (EK) Nr. 1927/2006 3.a panta b) punktu tie ir piemēroti iekļaušanai pieteikumā. Zviedrija lēš, ka atbalstu no EGF varētu saņemt 700 atlaistie darbinieki. Pārējie darbinieki varētu atrast darbu pēc savas iniciatīvas, nepieprasot palīdzību no EGF, vai doties pensijā. 11. To darbinieku iedalījums, kuriem paredzēts sniegt palīdzību: Kategorija || Skaits || Procenti Vīrieši || 255 || 36,43 Sievietes || 445 || 63,57 ES pilsoņi || 689 || 98,43 Personas, kas nav ES pilsoņi || 11 || 1,57 Vecumā no 15 līdz 24 gadiem || 1 || 0,14 Vecumā no 25 līdz 54 gadiem || 536 || 76,57 Vecumā no 55 līdz 64 gadiem || 163 || 23,29 Vecāki par 64 gadiem || 0 || 0 12. Septiņiem darbiniekiem šajā grupā ir ilgstošas veselības problēmas vai invaliditāte. 13. Iedalījums pa profesionālajām kategorijām: Kategorija || Skaits || Procenti 211 Fiziķi, ķīmiķi un tiem radniecīgu profesiju vecākie speciālisti || 132 || 18,86 213 Vecākie datorspeciālisti || 29 || 4,14 221 Dzīvās dabas zinātņu vecākie speciālisti || 43 || 6,14 311 Fizikas un inženierzinātņu speciālisti || 84 || 12,00 343 Administratīvu radniecīgu profesiju speciālisti || 14 || 2,00 411 Sekretāri || 29 || 4,14 822 Ķīmisko izstrādājumu ražošanas iekārtu operatori || 51 || 7,29 Citi || 318 || 45,43 14. Saskaņā ar Regulas (EK) Nr. 1927/2006 7. pantu Zviedrija ir apliecinājusi, ka tiek piemērota sieviešu un vīriešu līdztiesības un nediskriminācijas politika un ka to turpinās piemērot arī dažādajos īstenošanas posmos, jo īpaši izmantojot EGF. Attiecīgās teritorijas, tās iestāžu un citu ieinteresēto personu raksturojums 15. Minētie uzņēmumi atrodas/ir izvietoti četrās no 290 Zviedrijas pašvaldībām. Lielākā daļa darbinieku tika atlaisti Lundā, Dienvidzviedrijā, taču atlaišana no darba skāra/ietekmēja arī Ūmeo Ziemeļzviedrijā, Sēderteljes aglomerāciju un mazliet mazāk — Mēlndali Rietumzviedrijā. Skones lēnē, kur atrodas Lunda, ir viens no dinamiskākajiem darba tirgiem Zviedrijā. Tomēr nodarbinātība rūpniecības nozarē saglabāsies nemainīga, un plānotais pieaugums būs vērojams privātajā sektorā. Vesterbotenes lēnē, kur atrodas Ūmeo, uzņēmējdarbības struktūras saskaras ar paaudžu maiņas problēmu, un uzņēmumiem būs vajadzīgs kvalificēts darbaspēks. Vietējais darba tirgus Ūmeo ir piedzīvojis vairāku uzņēmumu slēgšanu. Stokholmas reģionā (Sēdermanlandes lēne) dominē privātais sektors. Tur ir augsts pieprasījums pēc kvalificēta darbaspēka. Tomēr Sēderteljes pašvaldībā ir visaugstākais bezdarba rādītājs visā lēnē un problemātiska sociālekonomiskā situācija darba tirgus ziņā. Mēlndales darba tirgus (Vesterjētlandes lēne) ir atkarīgs no Gēteborgas tuvuma, kur rūpniecība tiek orientēta uz eksportu un ir valstiskas nozīmes autobūves rūpniecība. Pašā Mēlndalē ir vairāki uzņēmumi, kas koncentrējas uz farmācijas un medicīnas tehnoloģiju nozari. 16. Galvenās ieinteresētās personas ir Zviedrijas Nodarbinātības valsts dienests (NVD) visās atlaišanas skartajās pašvaldībās, kā arī arodbiedrības (Unionen, SACO, IF Metall), nodarbinātības statusa maiņas iestādes (Trygghetsradet) un Lundas Universitāte. Nodarbinātības statusa maiņas iestādes pieder darba devējiem un arodbiedrībām. Atlaišanas gaidāmā ietekme uz nodarbinātību vietējā, reģionālajā vai valsts mērogā 17. Zviedrijas iestādes apgalvo, ka uzņēmuma AstraZeneca slēgšana uzliek Lundai smagu slogu, kā arī ietekmē visu farmācijas nozari kopumā. Iespējams, ka šāds pavērsiens izjauks līdzsvaru reģiona darba tirgū. Laikposmā no 2008. gada līdz 2010. gadam darba meklētāju situācija farmācijas nozarē jau bija pasliktinājusies. No 2009. gada līdz 2011. gada novembrim bezdarbs pieauga visās atlaišanas skartajās pašvaldībās: Lundā no 2467 līdz 3025, Ūmeo no 3725 līdz 4539, Sēderteljē no 3100 līdz 5555 un Mēlndalē no 1458 līdz 1663. Finansējuma saskaņotā individualizēto pakalpojumu pakete un tās paredzamo izmaksu sadalījums, tostarp tās papildināmība ar struktūrfondu finansētiem pasākumiem 18. Zviedrija izstrādāja pasākumu paketi, lai atbalstītu uzņēmumā AstraZeneca atlaistos darbiniekus, ko ar esošo atbalstu nebūtu bijis iespējams piedāvāt tādā pašā apmērā. Tā kā atlaistie darbinieki pārsvarā ir ar augstāko izglītību, viņiem saskaņā ar Zviedrijas darba tirgus politiku nebūtu piešķirta prioritāte. Zviedrijas ierosinātā pasākumu pakete EGF finansējuma saņemšanai ir šāda. - Atbalsts darba meklēšanā. Šis pasākums sastāv no individuālas tikšanās atlaistajam darbiniekam vietējā NVD, lai izstrādātu individuālu rīcības plānu un izveidotu pilnīgu CV. Darbinieks var saņemt arī individuāla konsultanta atbalstu. Paredzams, ka šo iespēju varētu izmantot visi darbinieki, kuriem paredzēta palīdzība. - Profesionālā orientācija. Šī darbība ir paredzēta darba meklētājiem, kuri vēlas mainīt nodarbošanos, un tajā iekļautas konsultācijas par pieejamajām darba vietām, nepieciešamajām prasmēm, apmācību programmām un mobilitātes dotācijām. Paredzams, ka šo iespēju varētu izmantot 300 darbinieki. - Mācības un pārkvalifikācija. Šā pasākuma ietvaros tiks sniegta izglītība un apmācība individuālā līmenī saistībā ar jaunajam darbam nepieciešamajām jaunajā prasmēm. Darbiniekiem, kuriem paredzēta palīdzība, vajadzēs mainīt nodarbošanos uz tādu, kas ir pieprasīta. Tiks piedāvāts plašs apmācību klāsts. Mācību kurss var ilgt no viena līdz 24 mēnešiem, taču vidēji mācību ilgums ir 6 mēneši. Paredzams, ka šo iespēju varētu izmantot 350 darbinieki. - Palīdzība pašnodarbinātības statusa iegūšanai. Šis pasākums ir domāts tiem darbiniekiem, kas grib dibināt savu uzņēmumu. Viņi saņems īpašas konsultācijas par biznesa plāna izstrādi un pieteikšanos nepieciešamajam finansējumam, kas vajadzīgs, lai varētu sākt uzņēmējdarbību. Tie, kuri nolems dibināt uzņēmumu, saņems /izies apmācību par tiesību aktiem saistībā ar nodokļu normatīvajiem aktiem/likumdošanu, grāmatvedību, darba normatīvajiem aktiem/likumdošanu, arodveselības un drošības, kā arī vides jautājumiem. Paredzams, ka šo iespēju varētu izmantot 70 darbinieki. - Darba meklēšanas pabalsts tiks sniegts tiem darbiniekiem, kuri piedalās aktīvajos pasākumos. Pabalstu aprēķina par līdzdalības dienu, balstoties uz vidēji 6 mēnešu līdzdalību. Paredzams, ka šo pabalstu saņems 300 darbinieki, kuriem paredzēta palīdzība. - Mobilitātes pabalsts segs ceļa izdevumus un tiks piešķirts papildus citiem pabalstiem. Paredzams, ka šo pabalstu saņems 150 darbinieki, kuriem paredzēta palīdzība. - Veicināšanas pasākumi vecāka gadu gājuma darbiniekiem. Šajos pasākumos iekļauta kompetences platformas izveide vecāka gadu gājuma darbiniekiem sadarbībā ar lēnes padomi un Lundas Universitāti. Personas, kas vēlas dibināt uzņēmumu, saņems atbalstu visaptverošas apmācības un tirgzinību ziņā. Paredzams, ka šo iespēju varētu izmantot 100 darbinieki, kam paredzēta palīdzība. 19. Izdevumi par EGF īstenošanu, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz sagatavošanas, pārvaldības, informēšanas un reklāmas, kā arī uz kontroles pasākumiem. Zviedrija plāno izgatavot afišas un citu informatīvu materiālu, kā arī organizēt informatīvu konferenci par minētajām darbībām. 20. Šie Zviedrijas iestāžu sniegtie individualizētie pakalpojumi ir aktīvi darba tirgus pasākumi, kas ietverti Regulas (EK) Nr. 1927/2006 3. pantā minētajās piemērojamajās darbībās. Saskaņā ar Zviedrijas iestāžu aplēsēm šo pakalpojumu kopējās izmaksas ir EUR 6 396 600, un izdevumi par EGF īstenošanu ir EUR 258 560 (3,9 % no kopējās summas). Kopējais no EGF pieprasītais finansējums ir EUR 4 325 854 (65 % no kopējām izmaksām). Darbības || Aprēķinātais mērķa darbinieku skaits || Aprēķinātās izmaksas vienam darbiniekam, kam paredzēta palīdzība (EUR) || Kopējās izmaksas (EGF un valsts līdzfinansējums) (EUR) Individualizētie pakalpojumi (Regulas (EK) Nr. 1927/2006 3. panta pirmā daļa) Atbalsts darba meklēšanā || 700 || 81 || 56 700 Profesionālā orientācija || 300 || 540 || 162 000 Mācības un pārkvalifikācija || 350 || 9000 || 3 150 000 Palīdzība pašnodarbinātības statusa iegūšanai || 70 || 7170 || 501 900 Darba meklēšanas pabalsts || 300 || 7170 || 2 151 000 Mobilitātes pabalsti || 150 || 500 || 75 000 Veicināšanas pasākumi vecāka gada gājuma darbiniekiem. || 100 || 3000 || 300 000 Starpsumma par individualizētajiem pakalpojumiem || || 6 396 600 Izdevumi par EGF īstenošanu (Regulas (EK) Nr. 1927/2006 3. panta trešā daļa) Sagatavošanas darbības || || 91 803 Vadība || || 91 190 Informācija un reklāma || || 50 000 Kontroles pasākumi || || 25 567 Starpsumma: izdevumi par EGF īstenošanu || || 258 560 Kopējās paredzamās izmaksas || || 6 655 160 EGF finansējums (65 % no kopējām izmaksām) || || 4 325 854 21. Zviedrija apliecina, ka iepriekš minētie pasākumi papildina darbības, kas tiek finansētas no struktūrfondiem, un ir ieviesti pasākumi, lai novērstu dubultās finansēšanas iespējamību. Datums(-i), kad tika sākta vai kad plānots sākt individualizētos pakalpojumus atlaišanas skartajiem darbiniekiem 22. EGF līdzfinansējumam ierosinātos saskaņotās paketes individualizētos pakalpojumus atlaišanas skartajiem darba ņēmējiem Zviedrija sāka sniegt 2010. gada 26. oktobrī. Tāpēc šajā datumā sākas periods, kurā var piemērot jebkuru palīdzību, ko varētu piešķirt no EGF. Procedūras apspriedēm ar sociālajiem partneriem 23. Zviedrijas Nodarbinātības valsts dienests (NVD) apstrādā informāciju par plānoto atlaišanu no darba, tādējādi nepārtraukti sazinoties sakarus ar darba devēju, arodbiedrībām un citām ieinteresētājām personām. Organizācija Invest in Skåne ierosināja iesniegt pieteikumu, un tā bija iesaistīta arī projekta sagatavošanā. Lundas NVD uztur regulāru sakarus ar uzņēmējdarbības tīklu uzņēmumā AtraZeneca. Ar pieteikumu saistītajās diskusijās piedalījās trīs galvenās arodbiedrības. Vadības grupā piedalīsies korporatīvās pārvaldes organizācija TRR un arodbiedrības. 24. Zviedrijas iestādes apliecināja, ka ir ievērotas valsts un ES tiesību aktos noteiktās prasības par kolektīvo atlaišanu. Informācija par darbībām, kas ir obligātas saskaņā ar valsts tiesību aktiem vai atbilst koplīgumiem 25. Attiecībā uz Regulas (EK) Nr. 1927/2006 6. pantā noteiktajiem kritērijiem Zviedrijas iestādes savā pieteikumā: · apstiprināja, ka EGF finansiālais ieguldījums neaizvieto pasākumus, par ko atbild uzņēmumi atbilstīgi valsts tiesību aktiem vai kolektīviem līgumiem; · pierādīja, ka ar rīcību atbalsta individuālus darbiniekus un šos pasākumus neizmanto uzņēmumu vai nozaru pārstrukturēšanai; · apstiprināja, ka atbilstīgie iepriekš minētie pasākumi netiek finansēti no citiem ES finanšu instrumentiem. Pārvaldības un kontroles sistēmas 26. Zviedrija ir paziņojusi Komisijai, ka finansiālos ieguldījumus pārvaldīs un kontrolēs Zviedrijas Nodarbinātības valsts dienests (NVD), kas iecelts par pārvaldības un kontroles iestādi. Projekta grāmatvedības dokumentus izskatīs iekšējās revīzijas nodaļa, kas ir atsevišķa iestāde NVD paspārnē. Finansējums 27. Pamatojoties uz Zviedrijas pieteikumu, ierosinātais EGF finansiālais ieguldījums saskaņotajā individualizēto pakalpojumu paketē (tostarp izdevumi EGF īstenošanai) ir EUR 4 325 854, kas ir 65 % no kopējām izmaksām. Komisijas ierosinātais piešķīrums no fonda ir noteikts, balstoties uz Zviedrijas sniegto informāciju. 28. Ņemot vērā EGF ieguldījuma maksimāli iespējamo apjomu, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina mobilizēt EGF līdzekļus visā iepriekš minētās summas apmērā un tos piešķirt atbilstoši finanšu shēmas 1.a pozīcijai. 29. Ņemot vērā ierosināto finansiālā ieguldījuma apjomu, vairāk nekā 25 % no EGF maksimālā gada apjoma paliks pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 30. Komisija, nākot klajā ar šo priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā starp budžeta lēmējinstitūcijas abām iestādēm tiks sasaukta oficiāla trīspusēja sanāksme. 31. Komisija atsevišķi iesniedz līdzekļu pārvietojuma pieprasījumu, lai tos iekļautu 2012. gada budžeta īpašajās saistību apropriācijās, kā to paredz 2006. gada 17. maija Iestāžu nolīguma 28. punkts. Maksājumu apropriāciju avots 32. EGF budžeta pozīcijas apropriācijas tiks izmantotas, lai segtu šim pieteikumam nepieciešamo summu EUR 4 325 854 apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Zviedrijas pieteikums EGF/2011/015 SE/AstraZeneca) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[6] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi[7] un jo īpaši tās 12. panta 3. punktu, ņemot vērā Eiropas Komisijas priekšlikumu[8], tā kā: (1) Eiropas Globalizācijas pielāgošanas fonds (EGF) tika izveidots, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām lielām strukturālām izmaiņām pasaules tirdzniecības modeļos, un lai palīdzētu viņiem atkal iesaistīties darba tirgū. (2) Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF darbības joma ir paplašināta, iekļaujot tajā atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi. (3) Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu, kas ir 500 miljoni euro gadā. (4) Zviedrija 2011. gada 23. decembrī iesniedza pieteikumu par EGF izmantošanu attiecībā uz atlaišanas gadījumiem uzņēmumā AstraZeneca un līdz 2012. gada 16. aprīlim to papildināja, iesniedzot papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot līdzekļus EUR 4 325 854 apmērā. (5) Tādēļ EGF būtu jāizmanto, lai sniegtu finansiālu ieguldījumu saistībā ar Zviedrijas iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanas fondu (EGF), lai piešķirtu EUR 4 325 854 saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Saskaņā ar Regulas (EK) Nr. 1927/2006 3. panta trešo daļu. [4] 2011.g. Global R&D Funding Forecast, www.rdmag.com [5] "Dynamics in the Pharma and Biotech Industry", Frost & Sullivan, 2010., www.frost.com. [6] OV C 139, 14.6.2006., 1. lpp. [7] OV L 406, 30.12.2006., 1. lpp. [8] OV C […], […], […] lpp.